ઈ.સ. ૧૯૩૬માં લોયોલા કૉલેજમાં પ્રવેશ મેળવ્યો, અહીં બહુ મેધાવી વિદ્યાર્થીઓ જ પ્રવેશ મેળવી શકતા. સન ૧૯૩૮માં સાહિત્યિક-સ્નાતક (બી.એ.)ની ઉપાધિ પ્રાપ્ત કરી. તેમનું વિદ્યાર્થીજીવન મોટા ભાગે ખ્રિસ્તી ધર્મની કૉલેજોમાં જ વ્યતીત થયું; તેનો પણ તેમના વ્યક્તિગત જીવનમાં ઘણો પ્રભાવ પડ્યો. તેમના હૃદયમાં પ્રભુ ઈશુ, ઈશુના દેવદૂતો તથા ખ્રિસ્તી સંતોના ભવ્ય આદર્શોનું હિંદુ-સંસ્કૃતિના સર્વોત્કૃષ્ટ અને ખાનદાન તત્ત્વો સાથે એક સુંદર સુરેખ ઐક્ય થયું હતું. બાઈબલનો સ્વાધ્યાય તેમના માટે માત્ર દૈનિક પ્રક્રિયા જ ન હતી, પરંતુ તે તો તેમના માટે ભાગવતીય જીવન હતું. બાઈબલનું જ્ઞાન તેમના જીવનમાં તેટલું જ જીવંત હતું જેટલું વેદ, ઉપનિષદ્ અને ગીતાનું જ્ઞાન હતું. પોતાના સ્વાભાવિક દૃષ્ટિકોણને કારણે તેઓ કૃષ્ણમાં ઈશુનાં કે કૃષ્ણના સ્થાને ઈશુનાં દર્શન ન કરી શક્યા. તેઓ ભગવાન વિષ્ણુના જેટલા ભક્ત હતા તેટલા જ ઈશુ ખ્રિસ્તના પણ ભક્ત હતા.